TEHNILINE KIRJELDUS 

1.	ÜLDKIRJELDUS

Hanke eesmärgiks on Kaitseväe rivisõidukite istmete remondi teenuste ostmine (edaspidi teenus).
	
2.	TEENUSE TELLIMISE PROTSEDUUR

Teenuse tellimine toimub vajadusepõhiselt tellimiskirja või hankelepingu alusel pakkuja käest, kes oli vastava piirkonna hankeosas edukas.
	
3.	NÕUDED TEENUSELE

1.1.	Teenuse raames ostetakse remondi teenust (parandus) ja uute toodete valmistamise teenust. Teenus peab sisaldama parandamist vajavate elementide (sh  terve istme) demonteerimist ja monteerimist Kaitseväe territooriumil ning transporti pakkuja töökohta ja tagasi. Pakkuja peab olema suuteline vajadusel tagama istmete tugevdamistöid (karkasside remont/keevitus). Pakutav teenus peab vastama asjaomasele teenusele tavapäraselt esitatavatele nõuetele.

Tellija tagab vajadusel tootenäidised teenuse osutamiseks. 

3.1.	Remondi teenus

Kaitseväe rivisõidukite istmekatete parandust teostatakse juhul, kui parandataval elemendil (istmepadja kate, seljatoe kate) on kuni kaks parandatavat kohta või rebenemine, mille pikkus ei ületa 10 cm. Muudel juhtudel valmistatakse uus istme detail (istmepadja, istmeseljatoe pealdis). Istmekatete eemaldamise ja paigaldamise käigus ei tohi rikkuda ega/ja muuta istmete tehnilist konstruktsiooni.

Teenus peab sisaldama:

•	istmeelementide (istmepadi, seljatugi) pealistuste (katete) parandamiseks õmblustööde teostamist;
•	parandatud istmeelemendi pealistuste (katete) paigaldamist;
•	vajadusel kunstnaha või tekstiili alumise kihi (poroloon) taastamist;
•	parandatava istme värvi valikul tuleb lähtuda parandatava istme põhitoonist.

Parandustöödele peab kehtima üheaastane garantii, alates üleandmise-vastuvõtmise akti allkirjastamisest.

3.2.	Uue toote valmistamine
Kui toote parandamine ei ole otstarbekas (kahjustuste, vigastuste ulatuse tõttu), siis vastavalt punktile 3.1.  tuleb valmistada uus toode originaalilähedaselt.

Teenus peab sisaldama

•	istmekatted peavad olema valmistatud olemasolevate eeskujul, istemete tehnilist konstruktsiooni ei tohi rikkuda ega muuta. Pakkujale antakse kasutamiseks näidis või võimaldatakse ligipääs olemasolevale;
•	pakkuja valmistab istmekatted enda poolt tehtud jooniste ning lõigete alusel;
•	istmekatete värv: roheline (RAL6031), tumepruun, must või tumehall, kui ei ole kokkulepitud teisiti;
•	vastavalt kokkuleppele või eritellimuste puhul võib kasutada ka muid värvitoone ja valmistamismaterjale;
•	toodete õmblused peavad olema vastupidavad ning õmbluste otsad tugevdatud 
~1 cm pikkuste edasi-tagasi kinnitustega;
•	istmepadi (poroloon) peab koosnema ühest detailist.

Uutele istmekatele peab kehtima kaheaastane garantii, alates üleandmise-vastuvõtmise akti allkirjastamisest.	
4.	KASUTATAVAD SEADMED JA MATERJALID

Pakkuja peab omama teenuse osutamiseks vajaminevaid seadmeid. Kõik teenuse osutamiseks vajalikud materjalid ja töövahendid tagab pakkuja ning peavad olema arvestatud teenuse hinna sisse. Kõik kasutatavad materjalid peavad vastama oma omadustelt ja värvuselt  põhimaterjaliga.

4.1.	Istmekatete materjalid

Istmekatete valmistamiseks kasutatavad materjalid (kunstnahk või tekstiilmaterjal sõltuvalt vajadusest) ja abimaterjalid peavad vastama järgmistele nõuetele või olema samaväärsed.

Põhimaterjalid:

•	materjali koostis (kunstnahk): ~ PVC 85%, ~polüester 15%;
•	materjali värvus: roheline RAL6031, tumepruun, must või tumehall, kui ei ole kokkulepitud teisiti;
•	hõõrdekindlus: min 100 000 pööret (EVS-EN ISO 12947-2);
•	Külmataluvus (kunstnahk): kuni -40 °C (DIN 50014);
•	värvipüsivus valguse toimele: min 6 (EVS-EN ISO 105-B02);
•	pillingukindlus: min 2 (EVS-EN ISO 12945-2: 2020);
•	venivus: min 2% (EVS-EN ISO 20932-1:2020/A1:2021);
•	rebenemiskindlus (EVS-EN ISO 13937-2).

Abimaterjalid:

•	porolooni tihedus: vähemalt 30–35 kg/m³;
•	õmblusniit: 3-kiuline südamikuga niit:

-	tugevus ca 3,00cN;
-	materjal PES või PA;
-	joontihedus 205x3dtex;
-	venivus ca 18–22%;
-	kokkutõmbuvus 150°C juures umbes 0–1%;
-	värvus: samas toonis põhimaterjaliga.

             Normatiivid:
Pakkuja peab teenuse osutamisel lähtuma järgnevatest normatiividest:

•	EVS-EN ISO 12945-2
„Textiles – Determination of fabric porpensity to surface fuzzing and to pilling – Part 2: Modified martidale method“;
•	EVS-EN ISO 12947-2:2016
„Textiles – Determination of the abrasion resistance of fabrics by the Martindale method – Part 2: Determination of specimen breakdown (ISO 12947-2:2016)“;
•	EVS-EN ISO 105-B02:2014
„Textiles – Tests for colour fastness – Part B02: Colour fastness to artificial light: Xenon arc fading lamp test (ISO 105-B02:2014)“;
•	EVS-EN ISO 20932-1:2020/A1:2021
„Determination of the elasticity of fabrics – Part 1: Strip tests“;
•	EVS-EN ISO 13937-2:2000
„Textiles – Tear properties of fabrics – Part 2: Determination of tear force of trouser-shaped test specimens (Single tear method)“;
•	DIN 50014 „Standard atmospheres for conditioning and/or testing-specification“.

Tellijal on õigus küsida lisainfot pakutavate toodete kohta, sh pakutava kunstnaha või tekstiili materjali sertifikaate ja standardile vastavuse kontrolli. Tellija nõudel on pakkuja kohustatud materjali näidise esitama 30 päeva jooksul. Vajadusel teostatakse testimine Tallinna Tehnikakõrgkooli rõiva- ja tekstiili instituudis või Tallinna Tehnikaülikooli polümeeride ja tekstiilitehnoloogia laboris.
	
5.	KVALITEEDIKONTROLL

Pakkuja poolt üle antud parandatud ja uusi tooteid kontrollib tellija esindaja. Kontrollimise käigus tuvastatud mittevastavused tuleb pakkujal likvideerida oma vahendite arvelt. 

Kui tellija avastab mittevastavuse peale saatelehe allkirjastamist, on tellijal õigus esitada kirjalik pretensioon 6 (kuue) kuu jooksul, alates vastava saatelehe allkirjastamisest. Pakkuja on kohustatud mittevastavuse likvideerima omal kulul hiljemalt 5 (viie) tööpäeva jooksul, kui ei ole kokkulepitud teisiti.

Kui hankija ja täitja ei jõua puuduse tekkimise põhjuste osas kokkuleppele, on täitjal esimese 6 kuu jooksul tõendamise kohustus, kas tegemist on tootmisveaga või kauba vale kasutamise tagajärjel tekkinud veaga. Ülejäänud 12 kuu jooksul on tõendamise kohustus hankijal.
	
6.	SAATEDOKUMENDID
Teenuse üleandmisega koos tuleb edastada ka saateleht, mis on arve maksmise aluseks.	
7.	TÖÖDE ÜLEANDMINE-VASTUVÕTMINE

Transpordikulu on arvestatud teenuse hinna sisse ja ei lisandu arvele eraldi hinnaga. Tellija toetab varustuse peale- ja mahalaadimist pakkuja transpordile/transpordilt tellija territooriumil.

Varustuse üleandmise-vastuvõtmise täpne aeg ja kogus lepitakse kokku poolte esindajate vahel.

Kauba üleandmiseks esitab pakkuja tellijale allkirjastamiseks üleandmise-vastuvõtmise akti (saateleht). Üleandmise-vastuvõtmise akt koostatakse kahes eksemplaris, üks kummalegi poolele ning sellele kirjutavad alla mõlema poole kontaktisikud.

Kui teenuse osutamine viibib, siis on pakkuja kohustatud tellijat sellest koheselt teavitama e-kirja teel koos põhjendusega.

8.	NÄIDISPILDID